section_heading: O pjesmama
paragraph_text: Skladba "Every Home Is Wired" prikazuje tadašnji Wilsonov stav prema internetu, dok "Dark Matter" aludira na mračnu stranu odlaženja na turneje radi promidžbe novih albuma.Prog's Only Stupid Dream: Porcupine Tree: Baby Dream in Cellophane popmatters.com. Pristupljeno 27. listopada 2019. Skladbu "Light Mass Prayers" napisao je bubnjar Chris Maitland, no na njoj nema bubnjarskih dionica. Demoinačice pjesama "Signify", "Waiting", "Sever" i "Dark Matter" pojavile su se na kompilaciji demouradaka i b-strana Insignificance; potonje dvije skladbe ondje se zovu "Sever Tomorrow" i "Dark Origins". Još jedan demo iz tog doba, "Wake as Gun", poslije je iskorišten u pjesmi "Jack the Sax" u drugom Wilsonovu projektu No-Man (na EP-u Dry Cleaning Ray iz 1997. godine); te dvije grupe povezuje i interludij "Pagan", koji na Signifyu sadrži isti sempl opernih vokala koji se prethodno pojavio na kraju skladbe "Colours" na No-Manovom albumu Lovesighs – An Entertainment.